Diari Oficial de la Generalitat Valenciana


Sumari del DOGV 6540, del 10-06-2011 (2011/6545)

RESOLUCIÓ de 23 de maig de 2011, del secretari autonòmic de Justícia de la Conselleria de Justícia i Administracions Públiques, per la qual s'acorda la inscripció de la baixa registral de la Fundació de la Comunitat Valenciana Colegio de Enseñanza Colomer Zurita.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6540

Data del DOGV
:   10-06-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/6545


Data del document
:   23-05-2011

Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 23 de maig de 2011, del secretari autonòmic de Justícia de la Conselleria de Justícia i Administracions Públiques, per la qual s'acorda la inscripció de la baixa registral de la Fundació de la Comunitat Valenciana Colegio de Enseñanza Colomer Zurita. [2011/6545]  
Vist l'expedient de baixa de registral de la Fundació de la Comunitat Valenciana Colegio de Enseñanza Colomer Zurita.  
  
Fets  
  
Primer. La Fundació de la Comunitat Valenciana Colegio de Enseñanza Colomer Zurita, va ser constituïda per Orde Ministerial d'Educació Nacional, de 2 de gener de 1958, com a benèfic docent de caràcter particular, i en el Registre de Fundacions de la Comunitat Valenciana es troba inscrita amb el número 11-C.  
  
Segon. En data 31 de gener de 2011, segons Registre d'Entrada de la Conselleria de Justícia i Administracions Públiques, Concepción Gómez Ocaña, en nom i representació d'aquesta, presenta escrit sol·licitant del Protectorat de Fundacions la ratificació de l'acord del Patronat de la Fundació, de data 26 de maig de 2010, d'extinció i liquidació de la Fundació, a causa de la impossibilitat de realització del fi fundacional.  
  
Per Resolució de data 22 de març de 2011, del conseller de Solidaritat i Ciutadania, es va resoldre ratificar l'acord de liquidació adoptat pel Patronat de la Fundació de la Comunitat Valenciana Colegio de Enseñanza Colomer Zurita, a causa de la impossibilitat de realitzar els fins fundacionals; així com el balanç de liquidació. Així mateix, es va resoldre inscriure en el Registre de Fundacions de la Comunitat Valenciana l'extinció i la liquidació de la Fundació.  
  
Tercer. Segons el balanç final de liquidació en data 25 de gener de 2011, hi ha un únic bé immoble en el seu actiu, valorat en 1.878.493,30 euros, constituint aquest la dotació fundacional i sent consegüentment el net patrimoni de la Fundació de la Comunitat Valenciana Colegio de Enseñanza Colomer Zurita. D'altra banda, figuraven en el passiu de la Fundació deutes adquirits amb creditors diversos, que ascendien a la quantitat de 92.729,59 euros. En conseqüència, en la data de l'acord d'extinció el net patrimonial de la Fundació ascendia a la quantitat de 1.785.763,71 euros.  
D'acord amb el que disposa el projecte de liquidació, el Patronat va acordar destinar el romanent de la Fundació a la Diputació Provincial de Castelló, sota la condició que aquesta procedira a la rehabilitació de l'edifici, únic bé que forma part del romanent d'aquesta, per a ús de fins educatius i culturals. Així mateix, la Diputació va assumir el compromís de fer-se càrrec dels deutes meritats i pendents de pagament, així com de totes aquelles despeses necessàries que es generaren en un futur, a fi de continuar amb el procés d'extinció i liquidació de la Fundació.   
  
El dit acord ha estat elevat a públic, en l'escriptura autoritzada pel notari de l'Il·lustre Col·legi de València, amb residència a Castelló de la Plana, Enrique Montoliu Ferrer, de data 9 de maig de 2011, número 580 del seu protocol.  
  
Fonaments de dret  
  
Primer. L'article 11 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta conselleria li correspon exercir, entre altres, les competències en matèria de fundacions.  
  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana s'exerceix per la conselleria competent en matèria de fundacions, corresponent-li al conseller la titularitat del Protectorat, sense perjudici de la possibilitat de la seua delegació o desconcentració.  
  
Tercer. Aquesta Secretaria Autonòmica de Justícia és competent, per delegació, per a conéixer i resoldre el present expedient en virtut del que disposa la Resolució de 30 de juliol de 2010, de la consellera de Justícia i Administracions Públiques, sobre delegació de competències en altres òrgans de l'administració de la Generalitat (DOCV de 02.08.2010, núm. 6323).  
  
Quart. S'ha observat el que disposa l'article 26 de la Llei 8/1998, de 9 de desembre, de Fundacions de la Comunitat Valenciana, segons el qual:  
  
Article 26.Liquidació  
1. L'extinció de la fundació, llevat dels supòsits en què té lloc com a conseqüència d'una fusió, determinarà l'obertura del procediment de liquidació, que es realitzarà pel Patronat de la fundació sota el control del protectorat. El Patronat no tindrà més facultats que les de cobrar crèdits, satisfer els deutes i formalitzar els actes pendents d'execució, sense que puga contraure més obligacions, llevat de les que calguen per a la liquidació. Acabades les operacions, formarà l'oportú balanç de liquidació, que haurà de ser aprovat pel Patronat i sotmés a la ratificació pel Protectorat. Recaiguda la mateixa, es procedirà a complir el que disposa l'apartat següent, per a finalitzar la liquidació. Conclosa aquesta, es farà constar al Registre de Fundacions de la Comunitat Valenciana la seua baixa, a sol·licitud del Patronat, per un escrit dirigit al Registre, a què s'acompanyarà el certificat de l'acord aprovatori del balanç de liquidació, la ratificació del mateix pel Protectorat i una còpia dels documents en què s'hagen formalitzat les operacions a què es refereix l'apartat següent. No obstant això, la baixa de la fundació en el Registre, i les operacions pendents d'execució o formalització que en resulten, hauran de ser dutes a terme pel Protectorat.  
  
2. Els béns i drets resultants de la liquidació es destinaran a les fundacions o a les entitats no lucratives, públiques o privades, que perseguisquen fins d'interés general i que tinguen afectats els seus béns, fins i tot per al supòsit de la seua extinció, a la consecució d'aquells, i que hagen estat designats en el negoci fundacional o en els Estatuts de la fundació extingida. Si no n'hi ha, aquesta destinació podrà ser decidida a favor de les mateixes fundacions i entitats esmentades, pel Patronat, quan tinga reconeguda aquesta facultat pel fundador, i, a falta d'aqueixa facultat, correspondrà al Protectorat complir aqueix comesa.   
  
  
Cinqué. Acordada l'extinció de la Fundació, per impossibilitat del compliment dels fins fundacionals i conclòs el procediment de liquidació de la mateixa, d'acord amb la resolució esmentada en el fet segon de la present Resolució, resulta procedent donar de baixa, al Registre de Fundacions de la Comunitat Valenciana, la Fundació de la Comunitat Valenciana Colegio de Enseñanza Colomer Zurita, de conformitat amb el que disposa l'article 40.4 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, i a l'empara del que estableix l'article 26 de la Llei 8/1998, de 9 de desembre, de Fundacions de la Comunitat Valenciana.  
Vistos els preceptes legals citats i la resta de generals de pertinent aplicació, resolc:  
Inscriure la baixa al Registre de Fundacions de la Comunitat Valenciana de la Fundació de la Comunitat Valenciana Colegio de Enseñanza Colomer Zurita.  
Notifiqueu la present Resolució, que és definitiva en via administrativa, i contra ella podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de poder interposar, si fa al cas, recurs potestatiu de reposició, en el termini d'un mes, davant de la consellera de Justícia i Administracions Públiques, o qualsevol altre recurs que estime procedent.   
  
València, 23 de maig de 2011.- El secretari autonòmic de Justícia p. d. (Resolució 30.07.2010): Jorge Cabré Rico.